पहली बार खतरनाक लुक में दिखे शाहिद कपूर, फैन्स ने की सिनेमाघरों में रिलीज करने की अपील
Shahid Kapoor's Bloody Daddy Teaser  वहीं संजय कपूर भी इस फिल्म में नेगेटिव रोले में दिखाई देंगे। कुल मिलकर इस फिल्म में माफिया, ड्रग्स, पुलिस, परिवार और ढेर सारे मर्डर सब कुछ है।
शाहिद कपूर की अपकमिंग फिल्म ब्लडी डैडी का टीजर रिलीज हो गया है। अली अब्बास जफर द्वारा निर्देशित इस फिल्म में एक्टर का खतरनाक लुक देखने को मिला। टीजर में एक्टर कोट-पैंट पहनकर हाथ में चाकू लिए लोगों का खून बहाते हुए नजर आए। वहीं संजय कपूर भी इस फिल्म में नेगेटिव रोल में दिखाई देंगे। कुल मिलकर इस फिल्म में माफिया, ड्रग्स, पुलिस, परिवार और ढेर सारे मर्डर सब कुछ है।
अली अब्बास जफर के साथ शाहिद की यह पहली फिल्म है। शाहिद के अलावा इस फिल्म में रोनित रॉय, राजीव खंडेलवाल और डायना पेंटी भी नजर आएंगे। 'ब्लडी डैडी' 9 जून को ओटीटी प्लेटफॉर्म जियो सिनेमा पर रिलीज होगी। ये फिल्म साल 2011 में आई फ्रेंच फिल्म 'निट ब्लैंच' (स्लीपलेस नाइट) की हिंदी रीमेक है।
वीडियो देख फैंस हुए एक्साइटेड
ब्लडी डैडी में शाहिद कपूर का नया अवतार फैंस को काफी पसंद आ रहा है। वीडियो पर एक यूजर ने कमेंट कर लिखा, 'जॉन विक वाइब्स'। तो वहीं दूसरे ने लिखा, 'देसी जॉन विक।' वहीं कई लोगों ने फिल्म को थिएटर में रिलीज करने की मांग की है।
